[{"text_idx": "#000000", "text": "Ei saaks o\u0308elda, et aprillis just u\u0308learu palju aias toimetada jo\u0303udsin, aga nu\u0308u\u0308d tunduvad ilmad to\u0303epoolest soojemaks minevat, nii et mai tuleb kindlasti parem."}, {"text_idx": "#000002", "text": "Seekordse kolmepa\u0308evase na\u0308dalavahetuse jooksul veetsin aias iga pa\u0308ev paar tundi ja tegelesin vo\u0303ilillede va\u0308lja kaevamisega \u2013 aed na\u0308eb nu\u0308u\u0308d va\u0308lja, nagu seal oleks aktiivselt mutid tegutsenud :D Ma ei oska isegi hinnata, kusmaale ma omadega jo\u0303udsin, kas need kolm va\u0308lja juuritud a\u0308mbrit on na\u0308iteks pool kogu aia vo\u0303ililledest vo\u0303i rohkem vo\u0303i va\u0308hem... Napsikut seekord kahjuks abiks polnud, ko\u0303ik to\u0308o\u0308 tegin ku\u0308hvliga. Fiskarsi omaga va\u0308hemalt :D"}, {"text_idx": "#000003", "text": "Tegin u\u0308he va\u0308ikese ringi ka, et ja\u0308a\u0308dvustada hetkeseis lillerindel. Peenraid meil pole ja ta\u0308iesti suvaliselt kasvavad muru sees. Kui ma ainult suudaks otsustada, kuhu u\u0308mber istutada. U\u0308htki head ja loogilist kohta nagu pole, lisaks veel vaja sellega arvestada, mis ajal miski o\u0303itseb..."}, {"text_idx": "#000004", "text": "No ja hu\u0308atsindid na\u0308iteks \u2013 mul polnud o\u0303rna aimugi, et need mul aias on. Miks ma neid kunagi varem ma\u0308rganud pole :D"}, {"text_idx": "#000005", "text": "Taga on meie imepisike uus maasikapeenar, mis sai ka suht ra\u0308ndomilt muru sisse kaevatud. Abikaasa o\u0303de to\u0303i meile oma suvilast mo\u0303ned taimed... Ja tulbisibulaid sai aasta vo\u0303i kaks tagasi suuremas koguses va\u0308lja kaevatud \u2013 nagu na\u0308ha, siis neid jagub ikka igale poole."}, {"text_idx": "#000006", "text": "Siin on natuke na\u0308ha \u201cmutiaukudega\u201d aeda. U\u0308lemises paremas nurgas on ta\u0308rkavad piibelehed \u2013 ema a\u0308hvardas, et ma pean neid piirama, muidu on nad varsti umbrohuna kogu aias ja lahti enam ei saa."}, {"text_idx": "#000007", "text": "Kuskilt siit peenrast peaks mingi hetk hakkama kasvama a\u0308gedad kollased lilled, ootan po\u0303nevusega. Nurmenukud on aga miskipa\u0308rast peenrast va\u0308lja roninud :P"}, {"text_idx": "#000008", "text": "5 Responses to \u201cKevadpu\u0308had aias, vol 2\u201d"}, {"text_idx": "#000010", "text": "Oh, ma olen tsipa kade :)\nMul ei ole absoluutselt mitte mingisuguseid lilli aiaga kaasas. No see aed oli ta\u0308iesti vo\u0303sa ka, kui me maja ostsime. Ainsad lilled on nu\u0308u\u0308d need tulbid, mis su\u0308gisel maha panin ja pikisilmi o\u0303itsemist ootan."}, {"text_idx": "#000011", "text": "Nurmenukud, piibelehed, tulbid \u2013 lihtsalt kade noh! Nartsisse ei ole sul? See oleks veel valusaim torge :)"}, {"text_idx": "#000012", "text": "Eile just korjasime viis nartsissi su\u0308nnipa\u0308evalilledeks... Aga neid pole palju. Mul on lapsepo\u0303lvest ma\u0308lestus nartsissipeenrast, mis oli tuubil lilli ta\u0308is, peaks endale ka sellise muretsema :P"}, {"text_idx": "#000013", "text": "Abikaasa ka\u0308is reedel oma perega tuttavatel ku\u0308las ja tema o\u0303de kaevas sealt kuskilt endale meeletus koguses nartsisse va\u0308lja, et koju aeda tuua :P"}, {"text_idx": "#000014", "text": "Mulle just meeldib, kui kevadlilled o\u0303itsevadki muru sees :). Nagunii on muru sel ajal suht olematu ja niitma teda veel ei pea. Hiljem, to\u0303si, on natuke aega tu\u0308u\u0308tu niita, kui tuleb laveerida tulbi ja nartsissilehtede vahel, et need endasse uue kevade o\u0303itsemise jaoks jaksu koguda saaks. Seega jah, need vo\u0303iks natuke korrapa\u0308raselt suuremates puntides olla. Aga siniliiliad, krookused, hu\u0308atsindid, u\u0308lased, need ma niidan suht esimeste niitmiskordade ajal lihtsalt maha ja o\u0303itsevad ikka igal kevadel. Mulle va\u0308rviline muru meeldib. To\u0303si, tuleb tunnistada, et ega ma igal pu\u0308hapa\u0308eval muru niitja pole, ei ka\u0308i maal vanematekoduski nii tihti, vo\u0303ibolla, kui ajada taga perfektset lu\u0308hikest muruvaipa, siis niimoodi ei saa."}, {"text_idx": "#000016", "text": "Vo\u0303rratu lill minu jaoks, oma aias lasen kasvada :)"}, {"text_idx": "#000017", "text": "Need vo\u0303ililled! Ma eile niitsin pool aeda a\u0308ra, polnud u\u0308htegi vo\u0303ilille o\u0303it kuskil, hommikul to\u0303stsin ruloo u\u0308les ja aed oli kollane! Kui enne mo\u0303tlesin, et sellel aastal napsan vo\u0303illed muru seest va\u0308lja, siis nu\u0308u\u0308d na\u0308en, et meil kasvab muru hoopis vo\u0303ilillede vahel. Ei jo\u0303ua mina nendega vo\u0303idelda, seega las kasvavad. Ongi mo\u0303nus maakodu tunne keset alevit. :D"}, {"text_idx": "#000020", "text": "Notify me of follow-up comments by email."}, {"text_idx": "#000023", "text": "This site uses Akismet to reduce spam. Learn how your comment data is processed."}]